Likovna kultura 5.b

Ivana Brezak, mag.prim.educ.

Dragi učenici!

Približava nam se dan koji nam je svima jednako poseban. Drugu nedjelju u mjesecu svibnju obilježava se Majčin dan kao zahvala našim dragim Majkama na svemu što čine za nas. Svaki dan im trebamo iskazati zahvalnost, a posebno na Majčin dan. Izraditi ćemo im nešto što će im se sigurno svidjeti i nasmijati ih.

Pročitajte pjesmu i naučite je izražajno čitati kako bi je mogli pročitati svojoj mami.

**ČESTITKA MAJČICI**

Ispred naše kućice

cvijeće je u cvatu,

sunašce ga miluje

kupa ga u zlatu.

Nabrali smo kiticu najljepšega cvijeća,

dat ćemo ga majčici nek je prati sreća!

Srca su nam prepuna

velikog veselja,

u svakome cvjetiću

ima mnogo želja.

 Josip Kaplan

Ovdje možete poslušati cijelu pjesmu i naučiti je pjevati:

http://www.pjesmicezadjecu.com/majcin-dan/ispred-nase-kucice.html

Naš zadatak je napraviti čestitku za mamu. Nacrtati ćemo cvijet koji možemo vidjeti u prirodi na svakom koraku, cvijet maslačka. Za rad vam je potrebno:

* obična olovka
* flomasteri/bojice
* papir

1.KORAK

Lagano olovkom iscrtajte male krugove koji će kasnije biti cvijet maslačka.

2.KORAK

Odaberite nekoliko boja kojima ćete ukrasiti cvijet. Ne mora biti samo žuta boja! Budite maštoviti.

Unutar krugova koje ste iscrtali, radite sitne točkice dok ne ispunite krug. Sljedeći krug ispunite drugom bojom.

Možete napraviti više cvjetova različitih boja.



3. KORAK

Nakon što ste ispunili sve krugove/cvjetove, nacrtajte im stabljiku i listove. Obojite ih.



4. KORAK

Ispod ili iznad crteža napiši čestitku svojoj mami. SRETAN MAJČIN DAN ŽELI TI… (napiši svoje ime).

BRAVO! Sigurna sam da ste uspjeli. Svoj rad pokloni mami za Majčin dan.

 Radove poslikajte i pošaljite mi povratnu informaciju. Nagrada slijedi… 😊